Diari Oficial de la Generalitat Valenciana


Sumari del DOGV 5700, del 11-02-2008 (2008/1003)

Informació pública del concurs per a l'adjudicació de la condició d'urbanitzador per al desenvolupament urbanístic per gestió indirecta de la proposta de Programa dActuació Integrada de les Unitats d'Execució dels Sectors AI/4 AI/5 (Torresena i Hostal Mas de Pau) de sòl urbanitzable del Pla General d'Ordenació Urbana de Penàguila.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/1003


Data del document
:   21-01-2008

Organisme emissor
:   Ajuntament de Penàguila

Tipus de document
:   Concurs

Descriptors 

:   * Penàguila
    * licitació
    * pla d'urbanisme
    * administració local
    * contracte d'obres
    * obres públiques

Informació pública del concurs per a l'adjudicació de la condició d'urbanitzador per al desenvolupament urbanístic per gestió indirecta de la proposta de Programa dActuació Integrada de les Unitats d'Execució dels Sectors AI/4 AI/5 (Torresena i Hostal Mas de Pau) de sòl urbanitzable del Pla General d'Ordenació Urbana de Penàguila. [2008/1003]  
El Ple de l'Ajuntament de Penàguila, en sessió celebrada el dia 5 d'octubre de 2007, va adoptar el següent acord, la part dispositiva del qual assenyalava:  
Primer  
Admetre a tràmit la iniciativa subscrita per la Mercantil Mas de Pau, SL, per a l'execució dels sectors 4 i 5 (Torresena i Hostal Mas de Pau) del Pla General d'Ordenació Urbana de Penàguila per a acordar la gestió indirecta dels Programes d'Actuació Integrada de les Unitats d'Execució dels Sectors 4 (Torresena) i 5 (Hostal Mas de Pau), del Pla General d'Ordenació Urbana de Penàguila.  
Segon  
Adoptar com a bases generals per a l'adjudicació de programes d'actuació integrada les que constituïxen l'annex II del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística Valenciana.  
Tercer  
Aprovar les bases particulars reguladores del concurs per a la gestió indirecta del Programa d'Actuació Integrada de les Unitats d'Execució dels Sectors 4 (Torresena) i 5 (Hostal Mas de Pau) del Pla General d'Ordenació Urbana de Penàguila.  
Quart  
Ordenar la publicació de l'anunci del concurs per a la gestió indirecta del Programa d'Actuació Integrada de la Unitat d'Execució dels Sectors 4 (Torresena) i 5 (Hostal Mas de Pau), del Pla General d'Ordenació Urbana de Penàguila en el Diari Oficial de la Unió Europea, en el Diari Oficial de la Comunitat Valenciana i al tauler d'anuncis de l'Ajuntament per a la presentació de proposicions pels interessats en el termini de tres mesos des de l'enviament d'anunci al Diari Oficial de la Unió Europea.  
L'Ajuntament en Ple, en virtut de l'acord adoptat en data 5 d'octubre de 2007, amb vista a iniciar el procediment per a la gestió indirecta del Programa d'Actuació Integrada per a les Unitats d'Execució dels Sectors 4 (Torresena) i 5 (Hostal Mas de Pau), del Pla General d'Ordenació Urbana de Penàguila, d'acord amb els articles 130.3.B i 131 de la Llei 16/2005, de 30 desembre, de la Generalitat, Urbanística Valenciana (LUV) i l'article 287 del Decret 67/2006, de 19 de maig, del Consell, pel qual s'establix el Reglament d'Ordenació i Gestió Territorial i Urbanística Valenciana (ROGTU) i a fi de regular les qüestions jurídiques, econòmiques i administratives que afecten tant el procediment d'adjudicació com al desplegament i execució del programa d'actuació integrada, per gestió indirecta, dels referits sectors, va acordar procedir a realitzar l'anunci del concurs i l'aprovació de les presents bases particulars reguladores, en virtut dels articles 132.5 i següents de la LUV, ajustant-se als models tipus aprovats per Orde del conseller de Territori i Vivenda de 13 de desembre de 2006.  
Penàguila, 21 de gener de 2008.- L'alcalde: Josep Blanes Bonet.  
Concurs de licitació de programa d'actuació integrada  
Apartat I. Poder adjudicador  
I.1) Nom, adreces i punts de contacte: hauran d'indicar-se les següents dades de l'entitat local adjudicadora del programa d'actuació integrada:  
Nom oficial: Ajuntament de Penàguila.  
Adreça postal: pl. l'Església, s/n.  
Localitat: Penàguila (Alacant).  
Codi postal: 03543.  
País: Espanya.  
Telèfon: 264 431 885.  
Fax: 215 303 124.  
Adreça de correu electrònic de contacte: psxukawd@uwn-bnpkuemk.un  
Adreces d'Internet:  
Pot obtindre's més informació en: vegeu els punts de contacte mencionats dalt.  
Les bases particulars reguladores del programa d'actuació integrada poden obtindre's en: vegeu els punts de contacte mencionats dalt.  
Les ofertes o sol·licituds de participació han d'enviar-se a: vegeu els punts de contacte mencionats dalt.  
I.2) Tipus de poder adjudicador i principal activitat: institució regional o local.  
Apartat II. Objecte del contracte  
II.1) Descripció  
II.1.1) Denominació: Programa d'Actuació Integrada de la Unitat d'Execució del Sector 4 (Torresena) i 5 (Hostal Mas de Pau).  
II.1.2) Tipus de contracte i emplaçament de les obres, lloc d'entrega o d'execució:  
Categoria: obres: projecte i execució.  
Emplaçament: Unitat d'Execució dels Sectors 4 (Torresena) i 5 (Hostal Mas de Pau).  
Terme municipal de Penàguila.  
Codi NUTS: ES521.  
II.1.3) L'anunci es referix a: un contracte públic.  
II.1.4) Breu descripció del contracte o adquisició: concurs per a la selecció d'agent urbanitzador per al desenrotllament del programa d'actuació integrada que té com a objecte establir l'ordenació urbanística detallada dels terrenys compresos en l'àmbit territorial dels sectors 4 Torresena i 5 Hostal Mas de Pau, dels delimitats pel document del Pla General d'Ordenació Urbana de Penàguila, de conformitat amb els paràmetres establits.  
II.1.5) Classificació CPV: 18831988.  
II.1.6) Contracte cobert per l'acord sobre contractació pública (ACP): no.  
II.1.7) Divisió en lots: no.  
II.1.8) S'acceptaran variants- no.  
II.2) Quantitat o extensió del contracte  
II.2.1) Extensió o quantitat total del contracte: 4.918.207 euros.  
II.2.2) Opcions: no.  
II.3) Duració del contracte o termini d'execució:  
Estimació dels terminis de desplegament i execució del programa d'actuació integrada, previstos en les bases particulars de programació: 24 mesos des de la selecció de l'empresari-constructor.  
Apartat III. Informació de caràcter jurídic, econòmic, financer i tècnic  
III.1) Condicions relatives al contracte  
III.1.1) Depòsits i garanties exigits:  
Garantia provisional: totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al 2% del pressupost estimat de les càrregues d'urbanització, en els termes i condicions exigits en la normativa que siga d'aplicació, per un import de 98.364,14 euros.  
Garantia definitiva: igualment, l'import de la garantia definitiva a depositar per l'adjudicatari del programa serà del 10% del pressupost estimat de les càrregues d'urbanització, en els termes i condicions exigits en la normativa que siga d'aplicació, per un import de 491.820 euros.  
III.1.2) Principals condicions de finançament i de pagament i/o referència a les disposicions que les regulen: no es preveuen.  
III.1.4) Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2) Condicions de participació  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil: veure base XIII de les bases particulars de programació del programa d'actuació integrada.  
III.2.2) Capacitat econòmica i financera: veure base XIV de les bases particulars de programació del programa d'actuació integrada.  
III.2.3) Capacitat tècnica: veure base XV de les bases particulars de programació del programa d'actuació integrada.  
Apartat IV. Procediment  
IV.1) Tipus de procediment  
IV.1.1 Tipus de procediment: obert.  
IV.2) Criteris d'adjudicació  
IV.2.1) Criteris d'adjudicació: vegeu la base XXI de les bases particulars de programació del programa d'actuació integrada.  
Criteris d'adjudicació corresponents a l'alternativa tècnica: 70 punts.  
Ponderació:  
1. Qualitat tècnica de l'ordenació proposada 40%  
2. Resolució adequada de la integració de l'actuació en el seu entorn i millor estructuració de les dotacions públiques i espais lliures: 16%.  
3. Major qualitat tècnica de les solucions i materials proposats per a la urbanització: 7%.  
4. Menor termini per al desenrotllament de l'actuació integrada: 7%  
Criteris d'adjudicació corresponents a la proposició juridicoeconòmica: 30 punts.  
Ponderació:  
1. Menor import de les càrregues d'urbanització, expressat en euro per metre quadrat d'edificabilitat: 6%  
2. Coeficient de canvi a efecte de pagament en terrenys com a retribució de l'urbanitzador: 6%  
3. Menor proporció de solars o aprofitaments que hagen de ser posats a disposició de l'urbanització per mitjà de reparcel·lació forçosa com a retribució a compte de tercers amb els quals no tinguen contracte suficient, i major superfície de terrenys dins de l'àmbit de l'actuació i a disposició de l'urbanitzador, propis o de tercers amb els que tinga contracte suficient, que haja de quedar afecta, amb garantia real inscrita en el Registre de la Propietat, al compliment de les obligacions pròpies del dit urbanitzador: 18%  
IV.2.2) Es realitzarà una subhasta electrònica?: no.  
IV.3) Informació administrativa  
IV.3.1) Número de referència de l'expedient:  
IV.3.2) Publicacions anteriors referents al mateix contracte:  
IV.3.3) Condicions per a l'obtenció de les bases generals i particulars de programació. Haurà d'omplir-se amb les mencions següents:  
Termini de recepció de sol·licituds de documents o d'accés a estos.  
Documents subjectes a pagament: bases particulars de programació (segons ordenança fiscal)  
IV.3.4) Termini de recepció d'ofertes i sol·licituds de participació:  
Les proposicions dels interessats hauran de presentar-se amb anterioritat al dia 08.03.2008.  
IV.3.5) Llengües en què pot redactar-se l'oferta o sol·licitud de participació: ES: (espanyol).  
IV.3.6) Termini durant el qual el licitador estarà obligat a mantindre la seua oferta: l'anunci del concurs del programa d'actuació integrada va ser enviat al Diari Oficial de la Unió Europea en data 24.10.2007.  
IV.3.7) Condicions per a l'obertura de les ofertes: lloc: Ajuntament de Penàguila. És un acte públic pel qual es permet la presència de persones autoritzades a estar presents en l'acte d'obertura d'ofertes.  
Apartat VI. Informació complementària  
VI.1) Es tracta de contractes periòdics?: no.  
VI.2) Es relaciona el contracte amb un projecte o programa finançat per mitjà de fons comunitaris?: no.  
VI.3) Informació addicional:  
La justificació de la solvència econòmica i financera de l'urbanitzador s'acreditarà per un o alguns dels mitjans següents: a) Informe d'institucions financeres o, si procedix, justificant l'existència d'una assegurança d'indemnització per riscos professionals. b) Si es tractara de persones jurídiques, presentació dels comptes anuals o d'extracte d'estos, en el cas en què la seua publicació siga obligatòria en la legislació del país on l'aspirant a urbanitzador estiga establit. c) Declaració sobre el volum global de negocis i, si procedix, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.  
La justificació de la solvència tècnica i professional de l'urbanitzador s'acreditarà per un o més dels mitjans següents: a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant. b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat. c) Titulacions acadèmiques i professionals del personal de direcció de l'urbanitzador. d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys. e) Declaració del material, instal·lacions i equip tècnic amb què compte l'urbanitzador per al compliment dels seus compromisos. f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose. g) Declaració de les mesures de gestió mediambiental que el concursant està disposat a aplicar durant el desplegament i l'execució del programa d'actuació integrada. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o els documents d'anàloga naturalesa que hagen subscrit entre ambdós. El que s'ha dit anteriorment s'aplicarà, en tot cas, quan concórrega a la licitació una agrupació d'interés urbanístic. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència almenys d'un dels seus membres.  
Documentació a presentar per cada concursant: els que desitgen prendre part en la licitació hauran de presentar en les oficines de l'Ajuntament en horari d'atenció al públic, les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià: sobre A. Alternativa tècnica, es presentarà obert. Sobre B. Proposició juridicoeconòmica, es presentarà en sobre tancat. La documentació que es troba en poder d'estos sobres serà objecte de valoració a l'efecte d'aprovació del programa i adjudicació de la condició d'urbanitzador. Sobre C. Es presentarà amb el títol de Documentació i contindrà la documentació següent: A. Si hi concorreguera una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en Urbanisme. B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre mercantil o registre públic corresponent. C. Quan l'ofertant actue en nom propi i siga empresa individual, haurà de presentar-ne DNI o fotocòpia legalitzada. D. Resguard acreditatiu d'haver constituït la garantia provisional en els termes exigits en la base XVI. E. Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, incloent el fet de trobar-se al corrent en el compliment de les obligacions tributàries i amb la seguretat social imposades per les disposicions vigents. F. Els documents que acrediten els requisits de solvència tècnica i professional, econòmica i financera G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre'ls. H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos aspectes. I. En cas de concórrer a la licitació unes quantes empreses, compromeses a la constitució d'una unió temporal, cada una haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha de detindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris. Cada concursant no podrà presentar més d'una proposició, ni formular variants.  
Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil. Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOGV de 31 de desembre de 2005) i, si és el cas, l'exigida per l'article 307 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell de la Generalitat (DOGV de 23 de maig de 2006) a informació al públic, pel termini d'un mes, en la forma i requisits assenyalats en tals preceptes. Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels que consten en el cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOGV de 31 de desembre de 2005).  
VI.4) Procediments de recurs  
VI.4.1) Òrgan competent per als procediments de recurs:  
Dades de l'entitat local adjudicadora del programa d'actuació integrada:  
Nom oficial: Ajuntament de Penàguila  
Adreça postal: plaça de l'Església, s/n.  
Localitat: Penàguila (Alacant).  
Codi postal: 03741.  
País: Espanya.  
Telèfon: 228 067 986.  
Fax: 229 651 951.  
VI.5) Data d'enviament del present anunci: l'anunci del concurs del programa d'actuació integrada va ser enviat al Diari Oficial de la Unió Europea en data 24 d'octubre de 2007.